ai4bharat/Pralekha huggingface dataset:
பாதுகாப்பு அமைச்சகம்
புதிய தலைமுறை ஏவுகணை ‘அக்னி ப்பி’ வெற்றிகரமாக ஏவி பரிசோதித்தது டிஆர்டிஓ.
பாதுகாப்பு ஆராய்ச்சி மற்றும் மேம்பாட்டு அமைப்பான டிஆர்டிஓ, இன்று காலை 11.06 மணியளவில், ஒடிசாவின் டாக்டர் ஏபிஜே அப்துல்கலாம் தீவிலிருந்து அணு ஆயுதத்தை ஏந்திச் செல்லும் திறன் பெற்ற, பெரும் தொலைவிற்குப் பாயும், புதிய தலைமுறை ‘அக்னி ப்பி’ ஏவுகணையை வெற்றிகரமாக செலுத்திச் சோதித்தது. சோதனையின்போது ஏவுகணையின் விசை, வீச்சு மற்றும் இதர அம்சங்களை கிழக்கு கடலில் நிலை கொண்டிருந்த கப்பல்கள் மற்றும் இதர கண்காணிப்பு நிலையங்கள் கண்காணித்தன. ஏவுகணை மிகத்துல்லியமாக அதன் அனைத்து விசை வீச்சுக்களையும் பின்பற்றி சென்றது.
அக்னி ப்பி ,குப்பியில் அடைக்கப்பட்டது போன்ற, இரட்டை அடுக்கு, திட எரிபொருள், பெரும் தொலைவிற்குப் பாயும் ஏவுகணையாகும். இந்த இரண்டாவது சோதனையில் , அனைத்து நவீன மற்றும் ஒருங்கிணைந்த தொழில்நுட்பத்தின் நம்பிக்கையான திறனை ஏவுகணை நிரூபித்துள்ளது.
ஏவுகணை வெற்றிகரமாக சோதித்து பார்க்கப்பட்டதைத் தொடர்ந்து, பாதுகாப்பு அமைச்சர் திரு ராஜ்நாத் சிங் டிஆர்டிஓ-வுக்கு பாராட்டு தெரிவித்துள்ளார். அதன் சிறந்த செயல்திறன் குறித்து அவர் மகிழ்ச்சி தெரிவித்தார். பாதுகாப்பு ஆராய்ச்சி மற்றும் மேம்பாட்டு துறைச் செயலரும், டிஆர்டிஓ தலைவருமான டாக்டர் ஜி சதீஷ் ரெட்டி, கூடுதல் சிறப்பு அம்சங்களுடன், இரண்டாவது சோதனையை வெற்றிகரமாக மேற்கொண்ட குழுவினரின் முயற்சியைப் பாராட்டியதுடன், ஒரே ஆண்டில் மேற்கொள்ளப்பட்ட தொடர் வெற்றிகளையும் புகழ்ந்துரைத்தார்.
-----------------------------------------------------
(Visitor Counter : 276
பிரதமர் அலுவலகம்
திரு சுந்தர்லால் பகுணாவின் மறைவுக்கு பிரதமர் இரங்கல்
பிரபல சுற்றுச்சூழல் ஆர்வலர் திரு சுந்தர்லால் பகுணாவின் மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர், சுட்டுரை வாயிலாக வெளியிட்டுள்ள செய்தியில் " திரு சுந்தர்லால் பகுணா அவர்களின் மறைவு நமது தேசத்திற்கு பெரிய இழப்பு. இயற்கையோடு இணக்கமாக வாழும், பல நூற்றாண்டுகள் பழமையான நெறிமுறைகளை, அவர் பின்பற்றினார். அவருடைய எளிமையையும், கருணை உணர்வையையும் ஒருபோதும் மறக்கவியலாது. எனது எண்ணங்கள், அவரது குடும்பத்தினருடனும், அபிமானிகளுடனும் துணையாக இருக்கின்றன. ஓம் சாந்தி" என்று கூறியுள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தானியங்கி சோதனை நிலையங்கள் மூலம்போக்குவரத்து வாகனங்களை கட்டாயமாக பரிசோதிப்பதற்கான தேதியை நீட்டிப்பதற்கானஅறிவிப்பு
கட்டாய சோதனைக்கான தேதி இப்போது
1 அக்டோபர் 2024 ஆகும்
மத்திய மோட்டார் வாகனச் சட்டம்  1989-ன் விதி 175 -ன் படி, பதிவு செய்யப்பட்ட தானியங்கி சோதனை நிலையங்கள் மூலம் போக்குவரத்து வாகனங்களை கட்டாயமாக பரிசோதிப்பதற்கான தேதியை நீட்டிக்க வகை செய்யும் 2023 செப்டம்பர் 12 தேதியிட்ட ஜி.எஸ்.ஆர் 663  அறிவிப்பை சாலை போக்குவரத்து மற்றும் நெடுஞ்சாலை அமைச்சகம் வெளியிட்டுள்ளது.
கட்டாய சோதனைக்கான தேதி இப்போது 2024 அக்டோபர் 1 என்று அறிவிக்கப்பட்டுள்ளது. விதி 175 இன் கீழ் பதிவு செய்யப்பட்ட தானியங்கி சோதனை நிலையம் பதிவு ஆணையத்தின் அதிகார வரம்பில் செயல்படும் தானியங்கி சோதனை நிலையம்  மூலம் மட்டுமே வாகன தகுதி சோதனை செய்யப்பட வேண்டும் என்றும் கட்டாயமாக்கப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1959287
மனித வள மேம்பாட்டு அமைச்சகம்
பிரதமர் திரு நரேந்திர மோடியின் தாயார் மறைவுக்கு மத்திய கல்வி அமைச்சர் திரு தர்மேந்திர பிரதான் ஆழ்ந்த இரங்கல் தெரிவித்துள்ளார்
பிரதமர் திரு நரேந்திர மோடியின் தாயார் மறைவுக்கு, மத்திய கல்வி, திறன் மேம்பாடு மற்றும் தொழில்முனைவோர் துறை அமைச்சர் திரு தர்மேந்திர பிரதான் ஆழ்ந்த இரங்கல் தெரிவித்துள்ளார்.
இது தொடர்பாக திரு தர்மேந்திர பிரதான், வெளியிட்டுள்ள ட்விட்டர் பதிவில், “தாயைப் போல் யாரும் இல்லை என்று கூறியுள்ளார். துறவு மனப்பான்மையுடனும், கர்மயோகியாகவும் வாழ்ந்த பிரதமரின் தாயார் ஹீராபென்னுக்கு அஞ்சலி செலுத்துவதாக கூறியுள்ள அவர், இது துக்கமான நேரம் என்றும் பிரதமர் மோடிக்கு ஆதரவாக நாடே இருப்பதாகவும் தெரிவித்துள்ளார்”.
------
(AP/PLM/KPG/KRS
(Visitor Counter : 59
பிரதமர் அலுவலகம்
மலைப்பிரதேச மாநிலங்களின் வளர்ச்சிக்கான குடிமகனின் ட்விட்டரை பகிர்ந்தார் பிரதமர்
இந்தியாவின் மலைப் பிரதேச மாநிலங்களின் வளர்ச்சிக்கு பிரதமரின் தீர்மானம் சம்பந்தமாக ஒரு குடிமகனின் ட்விட்டரை, பிரதமர் திரு நரேந்திர மோடி பகிர்ந்துள்ளார். மலைப்பிரதேச மாநிலங்களின் வளர்ச்சியானது ஒளிரும் கலங்கரை விளக்குகளாக மாறும் சாத்தியம் உள்ளது என்று பிரதமர் குறிப்பிட்டார்.
குடிமகன் ஒருவரின் ட்விட்டர் பதிவை மேற்கோள் காட்டி, பிரதமர் தனது ட்விட்டர் பதிவில், “நான் எப்பொழுதும் நம்புகிறேன், நமது மலைப்பிரதேச மாநிலங்களின் வளர்ச்சியானது ஒளிரும் கலங்கரை விளக்குகளாக மாறும் சாத்தியம் உள்ளது,” என்று தெரிவித்துள்ளார்.
பிரதமர் அலுவலகம்
எழில்மிகுந்த ஜம்மு காஷ்மீரின் அழகு துலிப் பருவத்தில் மேலும் பரிமளிக்கிறது: பிரதமர்
ஜம்மு காஷ்மீர் அழகானது, துலிப் பருவத்தில் அது மேலும் அழகாகத் திகழ்கிறது என்று பிரதமர் திரு நரேந்திர மோடி தெரிவித்துள்ளார்.
ஸ்ரீநகரில் உள்ள தால் ஏரிக்கு அருகே சபர்வான் சரகத்தில் துலிப் மலர்கள் பூத்துக்குலுங்குவதை அடுத்து, துலிப் தோட்டத்திற்கு வருகை தரும் சுற்றுலாப் பயணிகளின் எண்ணிக்கை அதிகரித்துள்ளதாக ஸ்ரீநகர் மாவட்ட நிர்வாகம் வெளியிட்டுள்ள ட்விட்டர் பதிவுக்கு பிரதமர் பதிலளித்துள்ளார்.
“ஜம்மு காஷ்மீர் அழகானது, துலிப் பருவத்தில் அது மேலும் அழகாகத் திகழ்கிறது”
சட்டம் மற்றும் நீதித்துறை அமைச்சகம்
28 கூடுதல் நீதிபதிகளை அலகாபாத் உயர் நீதிமன்றத்தின் நீதிபதிகளாக குடியரசுத் தலைவர் நியமித்தார்
இந்திய அரசியலமைப்பு சட்டப்பிரிவு 217-இன் உட்கூறு  தனக்களித்துள்ள அதிகாரத்தை பயன்படுத்தி, அலகாபாத் உயர் நீதிமன்றத்தின் 28 கூடுதல் நீதிபதிகளை அந்நீதிமன்றத்தின் நீதிபதிகளாக குடியரசுத் தலைவர் நியமித்துள்ளார்.
இது தொடர்பான அறிவிப்பை நீதித்துறை இன்று  வெளியிட்டுள்ளது.
நீதிபதிகள் திரு பிரகாஷ் பாடியா, திரு அலோக் மாத்தூர், திரு பங்கஜ் பாட்டியா, திரு சவுரப் லாவாணியா, திரு விவேக் வர்மா, திரு சஞ்சய் குமார் சிங், திரு பியுஷ் அக்ரவால், திரு அவ்ரப் ஷியாம் ஷாம்சரி, திரு ஜஸ்ப்ரீத் சிங், திரு ராஜீவ் சிங், திருமதி மஞ்சு ராணி சௌஹான், திரு கருனேஷ் சிங் பவார், டாக்டர் யோகேந்திர குமார் ஸ்ரீவஸ்தவா, திரு மனிஷ் மாத்தூர், திரு ரோகித் ரஞ்சன் அகர்வால், திரு ராம் கிருஷ்ண கவுதம், திரு உமேஷ் குமார், திரு பிரதீப் குமார் ஸ்ரீவஸ்தவா, திரு அனில் குமார்-IX, திரு ராஜேந்திர குமார்-IV, திரு முகமது ஃபயிஸ் ஆலம் கான், திரு விகாஸ் குன்வர் ஸ்ரீவஸ்தவ், திரு வீரேந்திர குமார் ஸ்ரீவஸ்தவா, திரு சுரேஷ் குமார் குப்தா, திருமிகு சுஷ்ஸ்ரீ கந்திகோட்டா ஸ்ரீதேவி, திரு நரேந்திர குமார் ஜோகாரி, திரு ராஜ்பீர் சிங் மற்றும் திரு அஜித் சிங் உள்ளிட்ட கூடுதல் நீதிபதிகள், நீதிபதிகளாக நியமிக்கப்பட்டுள்ளனர்.
மேலும் விவரங்களுக்கு, இந்த ஆங்கில செய்தி குறிப்பைப் படிக்கவும்
https://pib.gov.in/PressReleasePage.aspx?PRID=1673480
-----
(Visitor Counter : 120
அறிவியல் மற்றும் தொழில்நுட்பத்துறை
சுரங்கங்கள் மற்றும் அதிக உயரங்களில் உயிர்களை காப்பாற்றக்கூடிய நானோராட் அடிப்படையிலான ஆக்சிஜன் சென்சாரை இந்திய விஞ்ஞானிகள் உருவாக்கியுள்ளனர்
புற ஊதா கதிர்களின் உதவியோடு அறை வெப்பநிலையில் செயல்பட்டு சுரங்கங்கள், அதிக உயரமான இடங்கள், விமானங்களின் உட்புறங்கள் மற்றும் ஆராய்ச்சி மையங்களில் ஆக்சிஜன் அளவை கண்டறியும் நானோராட் அடிப்படையிலான ஆக்சிஜன் சென்சாரை இந்திய விஞ்ஞானிகள் உருவாக்கியுள்ளனர்.
ஆக்சிஜன் அளவை விரைந்து கண்டறிவதன் மூலம் சுரங்கங்கள் மற்றும் அதிக உயரமான இடங்களில் உயிர்களை காப்பாற்ற முடிவதோடு, ஆராய்ச்சி மையங்களில் செய்யப்படும் ஆய்வுகளின் துல்லியத் தன்மையையும் மேம்படுத்தலாம்.
இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தன்னாட்சி பெற்ற ஆய்வு நிறுவனமான சென்டர் ஃபார் நானோ மற்றும் சாஃப்ட் மேட்டர் சயின்ஸின் விஞ்ஞானியான டாக்டர் எஸ் அங்கப்பனின் தலைமையிலான விஞ்ஞானிகள் இந்த ஆக்சிஜன் சென்சாரை உருவாக்கியுள்ளனர்.
டாக்டர் எஸ் அங்கப்பனின் தலைமையில் ஹிரன் ஜோதிலால், கௌரவ் சுக்லா, சுனில் வலிய மற்றும் பரத் எஸ் பி ஆகியோர் இணைந்து டைட்டானியம் ஆக்சைடை இதில் பயன்படுத்தியுள்ளனர். இந்த ஆய்வு மெட்டீரியல்ஸ் ரிசர்ச் புல்லெட்டின் என்னும் சஞ்சிகையில் வெளியாகியுள்ளது.
பாதுகாப்பு அமைச்சகம்
தற்சார்பு இந்தியாவை அடைவதற்கு பாடுபடுவதன் மூலம் தேச நலன்களை பாதுகாக்குமாறு பாதுகாப்பு பொதுத்துறை நிறுவனங்களின் அரசு சாராத இயக்குநர்களை பாதுகாப்பு அமைச்சர் திரு ராஜ்நாத் சிங் வலியுறுத்தியுள்ளார்
பாதுகாப்புத் துறையில் தற்சார்பு இந்தியாவை அடைவதற்கு அரசால் மேற்கொள்ளப்படும் பல்வேறு முன்முயற்சிகளின் சுமூகமான அமலாக்கத்தை உறுதி செய்யுமாறு பாதுகாப்பு பொதுத்துறை நிறுவனங்களின் அரசு சாராத இயக்குநர்களை பாதுகாப்பு அமைச்சர் திரு ராஜ்நாத் சிங் வலியுறுத்தியுள்ளார்.
புதுதில்லியில், பாதுகாப்புத் தளவாட உற்பத்தித் துறையால் முதல் முறையாக ஏற்பாடு செய்யப்பட்டிருந்த பாதுகாப்பு பொதுத் துறை நிறுவனங்களின் தலைவர் மற்றும் நிர்வாக இயக்குநர்கள், அரசு சாராத இயக்குநர்கள், பயிலரங்கில் இன்று  அவர் உரையாற்றினார்.
பாதுகாப்பு தளவாடங்கள், கொள்முதல் நடைமுறை 2020-ன் கீழ் பாதுகாப்பு தளவாடங்கள், கொள்முதல் நடைமுறையை எளிதாக்குவது உட்பட தற்சார்பை எட்டுவதற்கு பாதுகாப்புத்துறை மேற்கொண்டுள்ள பல்வேறு முன்முயற்சிகளை திரு ராஜ்நாத் சிங் பட்டியலிட்டார். அரசு மூலமாக 100 சதவீதம் வரையும், தாமாகவே கிடைப்பதன் மூலம் 74 சதவீதம் வரையும் வெளிநாட்டு நேரடி முதலீட்டு வரம்பை அதிகரித்திருப்பது; உரிமம் பெறுவதற்கான நடைமுறையை எளிதாக்கியிருப்பது; பாதுகாப்பு துறைக்கு சிறப்புமிக்க கண்டுபிடிப்புகளை வெளியிடுவதற்கான முன்முயற்சி; பாதுகாப்புத்துறையில் செயற்கை நுண்ணறிவு பயன்பாட்டை அதிகரிப்பது ஆகியவையும் இதில் அடங்கும்.
ரூ.35,000 கோடி மதிப்புக்கு பாதுகாப்புத் தளவாட ஏற்றுமதி உட்பட 2025 வாக்கில், பாதுகாப்புத் தளவாட உற்பத்திக்கு பாதுகாப்புத்துறை ரூ.1.75 லட்சம் கோடி இலக்கு நிர்ணயித்திருப்பதாக அவர் கூறினார். இந்த இலக்கை எட்டுவதில் 70-80 சதவீத பங்களிப்பை பாதுகாப்பு பொதுத்துறை நிறுவனங்கள் செய்யும் என்று அவர் நம்பிக்கைத் தெரிவித்தார்.
பாதுகாப்பு பொதுத்துறை நிறுவனங்களை உலகளாவிய போட்டியாளராக மாற்றுவதற்கு அரசு சாரா இயக்குநர்களின் தீவிர ஈடுபாட்டின் அவசியத்தை திரு ராஜ்நாத் சிங் வலியுறுத்தினார். 2047 வாக்கில் உலகின் முதன்மையான 100 பாதுகாப்பு தொழில் நிறுவனங்களில் 20 இந்திய பாதுகாப்பு உற்பத்தி நிறுவனங்களை இடம் பெறச் செய்யும் வகையில் திட்டங்களை வகுக்குமாறு அவர் அழைப்பு விடுத்தார்.
பாதுகாப்பு பொதுத்துறை நிறுவனங்களின் செயல்பாட்டை மேம்படுத்துவதற்கு அரசு சாரா இயக்குநர்களின் பொறுப்பை உணர்த்துவது இந்த பயிலரங்கின் நோக்கமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1841184
------
(Visitor Counter : 145
பிரதமர் அலுவலகம்
தில்லியில் உள்ள தேசிய நவீன கலைக்கூடத்தில் ஜன சக்தி கலைக் கண்காட்சியை பிரதமர் பார்வையிட்டார்
கண்காட்சியின் காட்சிகளைப் பகிர்ந்து கொண்டுள்ளார்
பிரதமர் திரு நரேந்திர மோடி இன்று தில்லியில் உள்ள தேசிய நவீனக் கலைக்கூடத்தில் ஜன சக்தி கலைக் கண்காட்சியை பார்வையிட்டார். மனதின் குரல் அத்தியாயங்களில் உள்ள சில கருப்பொருள்களை அடிப்படையாகக் கொண்ட அற்புதமான கலைப் படைப்புகள் கண்காட்சியில் காட்சிப்படுத்தப்பட்டுள்ளன.
இது குறித்து பிரதமர் வெளியிட்டுள்ள டுவிட்டர் பதிவில் கூறியிருப்பதாவது:
“தில்லி தேசிய நவீனக் கலைக்கூடத்தில் ஜன சக்தி கண்காட்சியைப் பார்வையிட்டேன். மனதின் குரல் அத்தியாயத்தில் உள்ள சில கருப்பொருள்களை அடிப்படையாகக் கொண்ட அற்புதமான கலைப் படைப்புகளின் கண்காட்சி இது. தங்கள் படைப்பாற்றலால் கண்காட்சியை செழுமைப்படுத்திய அனைத்து கலைஞர்களையும் பாராட்டுகிறேன்.
"தில்லியில் உள்ள தேசிய நவீனக் கலைக்கூடத்தில், ஜன சக்தி கண்காட்சியின் மேலும் சில காட்சிகள் இங்கே உள்ளன."
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 186.72 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 11,860 கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 928 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,11,701 என அதிகரித்துள்ளது.
கடந்த 24 மணி நேரத்தில் 1,247 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.31 சதவீதம் ஆகும்
வாராந்திர பாதிப்பு விகிதம் 0.34 சதவீதம் ஆகும்
இதுவரை மொத்தம் 83.25 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,01,909 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817917
PIB Headquarters
கொவிட்-19 - பிஐபி செய்தித் தொகுப்பு
03.09.2020
கடந்த 24 மணி நேரத்தில் 68,584 பேர் குணமடைந்த நிலையில் மற்றுமொரு சிகரத்தை இந்தியா எட்டி உள்ளது, 26 மாநிலங்கள் மற்றும் யூனியன் பிரதேசங்கள் 70 சதவீதத்துக்கும் அதிகமான குணமடைதல் விகிதத்தை கண்டுள்ளன.
ஒரு நாளில் குணமடைபவர்களின் எண்ணிக்கையில் இது வரை இல்லாத அளவில், கடந்த 24 மணி நேரத்தில் 68,584 பேர் இந்தியாவில் கொவிட்-19-இல் இருந்து குணமடைந்துள்ளனர்.
இதன் மூலம், இது வரை குணமடைந்தவர்களின் மொத்த எண்ணிக்கை கிட்டத்தட்ட 30 லட்சத்தை எட்டியுள்ளது . மேலும், இந்தியாவின் குணமடைதல் விகிதம் 77 சதவீதத்தை தாண்டியுள்ளது.
ஒரே நாளில் 11.7 லட்சத்துக்கும் அதிகமான கொரோனா வைரஸ் பரிசோதனைகள் என்னும் சாதனையைத் தொடர்ந்து, இந்த சிகரத்தை இந்தியா தற்போது எட்டிப் பிடித்துள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
· பிரதமர் அலுவலகம்
· தேர்தல் ஆணையம்
· நிதி ஆணையம்
· ரசாயனம் மற்றும் உரங்கள் அமைச்சகம்
· நிலக்கரி அமைச்சகம்
· வணிகம் மற்றும் தொழில்துறை அமைச்சகம்
· பெருநிறுவனங்கள் விவகாரங்கள் அமைச்சகம்
· பாதுகாப்பு அமைச்சகம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· ஜல்சக்தி அமைச்சகம்
· பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
· எரிசக்தி அமைச்சகம்
· ரெயில்வே அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
· ஊரக வளர்ச்சி அமைச்சகம்
· பழங்குடியினர் நலத்துறை அமைச்சகம்
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகர்ப்புறக் குடியிருப்புகளில் பருவநிலை மாற்றத்தின் சுற்றுச்சூழல், சமூக மற்றும் பொருளாதார தாக்கங்களை எடுத்துக்காட்டும் நகர்ப்புற பருவநிலைத் திரைப்படவிழா
நகர்ப்புற பருவநிலை திரைப்பட விழா முதல் முறையாக கொல்கத்தாவின் நியூ டவுனில் 2023 மே 3 முதல் 5 வரை நடைபெறவுள்ளது. நகர்ப்புறக் குடியிருப்புகளில் பருவநிலை மாற்றத்தின் சுற்றுச்சூழல், சமூக மற்றும் பொருளாதார தாக்கங்களை பார்வையாளர்களுக்கு எடுத்துரைக்கும் சக்திமிக்க ஊடகமாகப் பயன்படுத்துவது இதன் நோக்கமாகும்.
இந்தத் திரைப்பட விழாவில் 12 நாடுகளில் இருந்து 16 திரைப்படங்கள் திரையிடப்படவுள்ளன. பொது மக்களிடமிருந்து கருத்துக்களை பெறுவதற்காக திரைப்படத் தயாரிப்பாளர்களுடன் கேள்வி, பதில் வடிவிலான உரையாடலும் இடம்பெறும். பிரதமரின் லைஃப் இயக்க அறைகூவலுக்கேற்பவும், ஜி20-ன் பகுதியான நகர்ப்புறம்20 என்பதன் முன்னுரிமைப் பிரிவில் சுற்றுச்சூழலுக்கு ஏற்ற நடத்தை என்பதை குடிமக்கள் மேற்கொள்ள ஊக்கப்படுத்துவதாகவும் இது இருக்கும்.
மத்திய வீட்டுவசதி மற்றும் நகர்ப்புற மேம்பாட்டு அமைச்சகம், பிரெஞ்ச் மேம்பாட்டு முகமை, ஐரோப்பிய ஒன்றியம், நியூ டவுன் கொல்கத்தா பசுமை பொலிவுறு நகரக்கழகம் ஆகியவற்றின் ஆதரவுடன் இந்த விழா நடைபெறுகிறது.
இந்த விழாவுக்காக விடுக்கப்பட்ட உலகளாவிய அழைப்புக்கு மாபெரும் வரவேற்பு கிடைக்கப்பெற்று 20 நாடுகளைச் சேர்ந்த 150 திரைப்படங்கள் சமர்ப்பிக்கப்பட்டன. இவற்றில் இருந்து 3 நடுவர்கள் மூலம் விழாவில் திரையிடும் திரைப்படங்கள் தெரிவு செய்யப்பட்டன.
உலகச் சுற்றுச்சூழல் தினமான ஜூன் 5, அன்று நிறைவு விழா நடைபெறும். இதில் கொல்கத்தாவில் உள்ள பிரான்ஸ் துணைத்தூதர் திரு டிடியர் தல்பைன் பங்கேற்கவுள்ளார். இந்த விழா பற்றிய விவரங்களை https://citiis.niua.in/event/urbanclimatefilmfestival என்ற இணையதளத்தில் காணலாம்.
ரெயில்வே அமைச்சகம்
14800 மெட்ரிக் டன் திரவ மருத்துவ பிராணவாயுவை நாட்டின் தென் மாநிலங்களுக்கு ஆக்ஸிஜன் எக்ஸ்பிரஸ் ரயில்கள் விநியோகம்
தமிழகத்திற்கு 4500 மெட்ரிக் டன்னுக்கும் அதிகமான மருத்துவ ஆக்சிஜன் வழங்கப்பட்டுள்ளது
பல்வேறு தடைகளையும் கடந்து நாடு முழுவதும் திரவ மருத்துவ பிராணவாயுவை ஆக்சிஜன் எக்ஸ்பிரஸ் ரயில்களின் மூலம் இந்திய ரயில்வே விநியோகித்து வருகிறது.
29000 மெட்ரிக் டன்னிற்கும் அதிகமான திரவ மருத்துவப் பிராணவாயுவை ஆக்சிஜன் எக்ஸ்பிரஸ் ரயில்கள் கொண்டு சேர்த்துள்ளன.
இதுவரை 1,684 டேங்கர்களில் சுமார் 29,185 மெட்ரிக் டன் பிராணவாயு தமிழகம் உள்ளிட்ட பல்வேறு மாநிலங்களுக்கு விநியோகம் செய்யப்பட்டுள்ளது.
409 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு மருத்துவப் பிராணவாயு வழங்கப்பட்டுள்ளது. தற்போது 28 டேங்கர்களில் சுமார் 551 மெட்ரிக் டன் பிராணவாயுவுடன் 7 ரயில்கள் பயணித்துக் கொண்டிருக்கின்றன.
தனது ஆறாவது ஆக்சிஜன் எக்ஸ்பிரசை 80 மெட்ரிக் டன் திரவ மருத்துவ பிராணவாயுவுடன் ஜார்கண்டில் இருந்து அசாம் பெற்றது.
14800 மெட்ரிக் டன் திரவ மருத்துவ பிராணவாயுவை நாட்டின் தென் மாநிலங்களுக்கு ஆக்ஸிஜன் எக்ஸ்பிரஸ் ரயில்கள் விநியோகித்துள்ளன.
தமிழகத்திற்கு 4500 மெட்ரிக் டன்னுக்கும் அதிகமான ஆக்சிஜன் வழங்கப்பட்டுள்ளது. ஆந்திரப் பிரதேசம் மற்றும் கர்நாடகாவிற்கு முறையே 3300 மற்றும் 3500 மெட்ரிக் டன் திரவ மருத்துவ ஆக்சிஜன் வழங்கப்பட்டுள்ளது.
தமிழ்நாடு, உத்தராகண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ராஜஸ்தான், ஹரியானா, தெலங்கானா, பஞ்சாப், கேரளா, தில்லி, உத்தரப் பிரதேசம், ஜார்கண்ட், அசாம் ஆகிய 15 மாநிலங்கள் இதுவரை பிராணவாயுவைப் பெற்றுள்ளன.
இதுவரை தமிழகத்திற்கு 4584 மெட்ரிக் டன், மகாராஷ்டிராவிற்கு 614 மெட்ரிக் டன், உத்தரப் பிரதேசத்திற்கு 3797 மெட்ரிக் டன், மத்தியப் பிரதேசத்திற்கு 656 மெட்ரிக் டன், தில்லிக்கு 5722 மெட்ரிக் டன், ஹரியானாவிற்கு 2354 மெட்ரிக் டன், ராஜஸ்தானிற்கு 98 மெட்ரிக் டன், கர்நாடகாவிற்கு 3564 மெட்ரிக் டன், உத்தராகண்டிற்கு 320 மெட்ரிக் டன், ஆந்திரப் பிரதேசத்திற்கு 3364 மெட்ரிக் டன், பஞ்சாப்பிற்கு 225 மெட்ரிக் டன், கேரளாவிற்கு 513 மெட்ரிக் டன், தெலங்கானாவிற்கு 2851 மெட்ரிக் டன், ஜார்கண்டிற்கு 38 மெட்ரிக் டன், அசாமிற்கு 480 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1726253
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 208.95 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 208.95 கோடிக்கும் அதிகமான  டோஸ்கள் செலுத்தப்பட்டுள்ளன 2,77,65,601 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.98 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 1,01,343 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.23 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.58 சதவீதமாக உள்ளது. கடந்த 24 மணி நேரத்தில் 16,251 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,36,70,315.
இந்தியாவில் கடந்த 24 மணி நேரத்தில் 12,608 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,62,020 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.14 கோடி  வாராந்திரத் தொற்று 4.20 சதவீதமாக உள்ளது. தினசரித் தொற்று விகிதம் 3.48 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1852758
பிரதமர் அலுவலகம்
ஸ்ரீகுரு தேஜ் பகதூரின் பிறந்தநாளில் பிரதமர் மரியாதை
ஸ்ரீகுரு தேஜ் பகதூரின் பிறந்தநாளில் பிரதமர் திரு நரேந்திர மோடி அவருக்கு மரியாதை செலுத்தியுள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
ஸ்ரீகுரு தேஜ் பகதூர் அவர்களின் பிறந்தநாளில் அவருக்கு நான் தலைவணங்குகிறேன். உண்மையின் மாண்புகள் மற்றும் நீதியை நிலைநாட்ட அவர் காட்டிய ஈடுஇணையற்ற துணிச்சல் மற்றும் அர்ப்பணிப்பு அனைவரையும் ஊக்குவிப்பதாகும், கடந்த ஆண்டு செங்கோட்டையில் நடைபெற்ற அவரது 400-வது பிறந்தநாள் நிகழ்ச்சியில் நான் ஆற்றிய உரையை பகிர்ந்துள்ளேன்.
பிரதமர் அலுவலகம்
உலக அறிவுசார் சொத்துரிமை அமைப்பின் உலகளாவிய கண்டுபிடிப்பு குறியீட்டில் இந்தியா 40-வது இடத்துக்கு முன்னேறியுள்ளதால் இந்திய கண்டுபிடிப்பாளர்கள் குறித்து பிரதமர் பெருமிதம் தெரிவித்துள்ளார்
உலக அறிவுசார் சொத்துரிமை அமைப்பின் உலக கண்டுபிடிப்பாளர்கள் குறியீட்டில் இந்தியா 40-வது இடத்துக்கு முன்னேறியுள்ளதால், இந்திய கண்டுபிடிப்பாளர்கள் பற்றி பிரதமர் பெருமிதம் தெரிவித்துள்ளார்.
மத்திய வர்த்தகம் மற்றும் தொழில்துறை அமைச்சர் திரு.ப்யூஷ் கோயலின் ட்விட்டை மேற்கோள்காட்டி, பிரதமர் ட்விட் செய்துள்ளார்:
“புதுமை என்பது இந்தியா முழுவதும் உச்சரிக்கப்படும் வார்த்தை. எங்கள் கண்டுபிடிப்பாளர்களால் நாங்கள் பெருமைப்படுகிறோம். நாங்கள் நீண்ட தூரத்துக்கு பயணித்து விட்டோம். மேலும் பல புதிய உயரங்களுக்கு செல்ல விரும்புகிறோம்”.
நிலக்கரி அமைச்சகம்
நிலக்கரி உற்பத்தி கடந்த 8 மாதங்களில் 17% அதிகரித்துள்ளது: நிலக்கரித்துறை அமைச்சர் பிரலாத் ஜோஷி தகவல்
இந்த ஆண்டு ஏப்ரல் முதல் நவம்பர் வரையிலான காலகட்டத்தில் கடந்த ஆண்டை விட 17 சதவீதம் அதிக நிலக்கரி உற்பத்தி செய்யப்பட்டுள்ளது.
2020-2021 ஆம் ஆண்டில் மொத்தம் 716.083 மில்லியன் டன்களும், 2021-2022 ஆம் ஆண்டில் அகில இந்திய அளவில் மொத்தம் 778.19 மில்லியன் டன்களும் நிலக்கரி உற்பத்தி செய்யப்பட்டது.
நடப்பு நிதியாண்டில் இதுவரை , நாட்டில் 524.2 மில்லியன் டன் நிலக்கரியை உற்பத்தி செய்யப்பட்டுள்ளது. இது கடந்த ஆண்டின் இதே காலகட்டத்தை விட சுமார் 17 சதவீதம் ஆகும். கடந்த ஆண்டு இதே காலகட்டத்தில் நிலக்கரி உற்பத்தி 448.1 மில்லியன் டன்னாக இருந்தது. 07.12.2022 நிலவரப்படி நாட்டில் நிலக்கரி அடிப்படையிலான அனல் மின் நிலையங்களில் 31 மில்லியன் டன் நிலக்கரி இருப்பு உள்ளது என்றும், இது சராசரியாக 11 நாட்களுக்கு 85 சதவீத பிஎல்ஃப் தேவைக்கு போதுமானது என்றும் மத்திய மின்சார ஆணையம் தெரிவித்துள்ளது. எனவே, நாட்டில் நிலக்கரி தட்டுப்பாடு ஏதும் இல்லை.
இத்தகவலை நிலக்கரி, சுரங்கம் மற்றும் நாடாளுமன்ற விவகாரங்கள் துறை அமைச்சர் திரு பிரலாத் ஜோஷி இன்று மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பிரதமர் அலுவலகம்
அருணாச்சலப் பிரதேசத்தின் ஜாங்கில் உள்ள அரசு மேல்நிலைப் பள்ளியின் பராமரிப்புக்காகப் பிரதமர் வாழ்த்துத் தெரிவித்துள்ளார்
அருணாச்சலப் பிரதேச மாநிலம் ஜாங்கில் உள்ள அரசு மேல்நிலைப் பள்ளி சிறப்பாக பராமரிக்கப்படுவதற்குப் பிரதமர் திரு நரேந்திர மோடி பாராட்டு தெரிவித்துள்ளார்.
முதல்வர் திரு பேமா கண்டுவின் ட்விட்டருக்கு பதிலளித்துப் பிரதமர் வெளியிட்ட ட்விட்டர் செய்தியில் கூறியிருப்பதாவது:
“பார்க்க மிகவும் நன்றாக இருக்கிறது! இப்பள்ளியின் மாணவர்களுக்கும் ஆசிரியர்களுக்கும் பாராட்டுக்கள்"
சிறப்பு சேவைகள் மற்றும் கட்டுரைகள்
ரூ.4 லட்சம் லஞ்சம் விவகாரம்: இபிஎப்ஓ பெண் இன்ஸ்பெக்டர் மற்றும் 2 நபர்களை கைது செய்தது சிபிஐ
ரூ.4 லட்சம் லஞ்சம் வாங்கியது தொடர்பாக திருப்பூர், தொழிலாளர் வருங்கால வைப்பு நிதி நிறுவனத்தில் அமலாக்க அதிகாரியாக பணி புரியும் பெண் இன்ஸ்பெக்டர் மற்றும் தனியார் நபர்கள் இருவரை சிபிஐ கைது செய்தது.
திருப்பூரைச் சேர்ந்த தனியார் நிறுவனம் ஒன்று, இபிஎப்ஓ சட்ட விதிமுறை மீறலில் ஈடுபட்டுள்ளது. இப்பிரச்னையை தீர்த்து வைப்பதற்காக, சென்னையை சேர்ந்த தனியார் நிறுவனத்தை சேர்ந்த நபர் மற்றும் அவரது ஊழியர் ஆகியோரிடம் திருப்பூர் இபிஎப்ஓ அமலாக்க அதிகாரி லஞ்சம் கேட்டதாக குற்றம்சாட்டப்பட்டது.
இது குறித்து தகவல் அறிந்த சிபிஐ அதிகாரிகள், லஞ்சம் வாங்கும் பெண் ஆய்வாளரை பிடிக்கும் நடவடிக்கையில் இறங்கினர். லஞ்சம் கொடுத்து விட்டு தனியார் நிறுவன நபர்கள் இருவரும் வெளிவரும்போது, சிபிஐ அதிகாரிகள் சுற்றி வளைத்தனர்.
பெண் ஆய்வாளர் அறையில் நடந்த சோதனையில் சுமார் ரூ.4 லட்சம் ரொக்கப் பணம் பறிமுதல் செய்யப்பட்டது. இது தொடர்பாக திருப்பூர், கோவை, சென்னை உள்பட 5 இடங்களில் சோதனை நடத்தப்பட்டது.
பெண் ஆய்வாளருக்கு சொந்தமான இடங்களில் இருந்து ரூ.6.10 லட்சம் ரொக்க பணம் பறிமுதல் செய்யப்பட்டது. இது தவிர சில முக்கிய ஆவணங்களும் கைப்பற்றப்பட்டன.
இதையடுத்து இபிஎப்ஓ பெண் ஆய்வாளர் மற்றும் தனியார் நிறுவன நபர்கள் இருவரும் கைது செய்யப்பட்டனர்.
கைது செய்யப்பட்டவர்கள் மீது சிபிஐ வழக்குப்பதிவு செய்து, கோவையில், சிபிஐ வழக்குகளை விசாரிக்கும் சிறப்பு நீதிபதி முன் இன்று ஆஜர்படுத்தினர்.
இதுதவிர மற்றொரு அதிகாரி அறையில் நடத்திய சோதனையில் ரூ.3 லட்சம் பறிமுதல் செய்யப்பட்டது. இந்த விவகாரம் குறித்தும் விசாரிக்கப்பட்டு வருகிறது.
இச்சம்பவங்கள் தொடர்பாக மேலும் விசாரணைகள் தொடர்வதாக சிபிஐ தெரிவித்துள்ளது.
பாதுகாப்பு அமைச்சகம்
ஆபரேஷன் சமுத்ர சேது – இந்திய குடிமக்களை ஏற்றிக் கொண்டு மாலே-விலிருந்து புறப்பட்டது ஐஎன்எஸ் மாகர் கப்பல்
இந்திய குடிமக்களை அழைத்து வருவதற்காக மாலத்தீவின் மாலே பகுதிக்கு சென்றடைந்த இரண்டாவது இந்திய கடற்படை கப்பலான ஐஎன்எஸ் மகர், பயணிகள் அனைவரும் ஏறியதைத் தொடர்ந்து, மாலே-விலிருந்து புறப்பட்டது.
வெளி நாடுகளிலிருந்து இந்தியர்களை அழைத்து வரும் வந்தே பாரத் இயக்கத்தின் ஒரு அங்கமாக ஆபரேஷன் சமுத்ர சேது திட்டத்தை இந்திய கடற்படை செயல்படுத்தி வருகிறது. மாலத்தீவிலிருந்து இந்திய குடிமக்களை இரண்டாவது கட்டமாக மீட்டு வருவதற்காக ஐஎன்எஸ் மகர் கப்பலை ஈடுபடுத்தியுள்ளது. மாலத்தீவில் தவித்துவந்த இந்தியர்களில் முதல் கட்டமாக 698 பேரை ஐஎன்எஸ் ஜலஸ்வா கப்பல், மே 10 ம் தேதி அழைத்துவந்தது.
மாலே பகுதியில் கனமழை பெய்ததால், நிலைமை மோசமாக இருந்த போதிலும், கப்பலில் மக்களின் பாதுகாப்பை உறுதிப்படுத்துவதற்கான நடவடிக்கைகள் மேற்கொள்ளப்பட்டன. கப்பலில் ஒட்டுமொத்தமாக 202 பேர் ஏறினர். இதில், 24 பெண்கள், 2 கர்ப்பிணிகள், இரண்டு குழந்தைகள் அடங்குவர். தமிழகத்தைச் சேர்ந்த ஒருவர், காலில் காயமடைந்தவர்.
மே 8-ம் தேதி பின்பற்றப்பட்ட விதிமுறைகள் படி, மீட்கப்படும் பயணிகள் அனைவரும் மருத்துவப் பரிசோதனைக்கு உட்படுத்தப்பட்டனர். அவர்களது உடைமைகளில் கிருமிநாசினி தெளிக்கப்பட்டது. பல்வேறு மண்டலங்களிலிருந்து வந்து கப்பலில் ஏறுவதன் அடிப்படையில், அடையாள எண் கொடுக்கப்பட்டது.
புறப்படுவதற்கான ஏற்பாடுகள் அனைத்தும் நிறைவடைந்ததை அடுத்து, ஐஎன்எஸ் மகர் கப்பல், மாலே-விலிருந்து கொச்சிக்கு இன்று மாலை புறப்பட்டது.